
Sülysáp Nagyközség Önkormányzata
Polgármesterétől
2241. Sülysáp, Szent István tér 1.
Telefon, fax: (06-29) 435-001, (06-29) 435-003

NYILVÁNOS
Szám: 1325-8/2012
Előterjesztést készítette: Seprősné Cseri Ágota irodavezető
Előterjesztés elkészítésének időpontja: 2012. május 9.
Előterjesztést véleményezi: PTÜB
Döntés módja: nyílt szavazás, egyszerű szótöbbség

Mellékletek: Mérleg és eredmény-kimutatás, Szöveges beszámoló, Kiegészítő melléklet, Tevékenységi beszámoló
E L Ő T E R J E S Z T É S

Sülysáp Nagyközség Önkormányzata Képviselő-testületének

2012. május 17-én tartandó munkaterv szerinti ülésére

6. napirendhez

Tárgy: A Faluszolga Kft. 2011. évi pénzügyi és tevékenységi beszámolója
Tisztelt Képviselő-testület!

A helyi önkormányzatokról szóló 1990. évi LXV. törvény 8. § (1) bekezdése szerint a települési önkormányzat feladata a helyi közszolgáltatások körében különösen: a településfejlesztés, a településrendezés, az épített környezet védelme, a lakásgazdálkodás, a vízrendezés és vízelvezetés, csatornázás, köztemető fenntartása, a helyi közutak és közterületek fenntartása, a köztisztaság és településtisztaság biztosítása, stb. A (4) bekezdés alapján továbbá az önkormányzat köteles gondoskodni az egészséges ivóvíz-ellátásáról. 
A törvényben meghatározott feladatok egy részét Sülysáp Nagyközség Önkormányzata az általa 1993-ban alapított gazdasági társaság révén látja el.  
A feladat-ellátás anyagi fedezete több részből tevődik össze, egyrészt a meghatározott feladatokra átadott pénzeszközből, illetve az üzemeltetésre átadott vagyon bevételéből, valamint a Kft. egyéb lakossági szolgáltatásokat is ellát, úgymint szennyvízszállítás, melyből saját bevétele keletkezik. 
A társaság tevékenysége igen széleskörű: az intézményi karbantartástól, a közterületek, közutak karbantartásán át, az egyéb Önkormányzatnál felmerülő igényekig, feladatokig terjed. 
A feladat-ellátáshoz szükséges eszközök egy része az Önkormányzat tulajdonát képezi, melyek üzemeltetésre átadásra kerültek, más részük a gazdasági társaság saját eszközállománya. 
A beszámolóhoz csatolt mérleg és eredmény-kimutatás bemutatja a Kft. gazdálkodását, mely 2011. évben pozitív eredménnyel zárt.
Kérem a beszámoló szíves elfogadását.

…/2012. (V. 17.) ÖKT határozati javaslat

Sülysáp Nagyközség Önkormányzat Képviselő-testülete a Faluszolga Kft. 2011. évi pénzügyi és tevékenységi beszámolóját elfogadja. 

Határidő: azonnal
Felelős: Horinka László polgármester, Cseri Tamás ügyvezető
Sülysáp, 2012. május 10.

Horinka László s.k.  


polgármester
Láttam!
Sülysáp, 2012. május 10. 
Tóth Krisztina s.k.  

